b'\n_START_ARTICLE_\nStortingsvalget 1847\n_START_SECTION_\nValgordning\n_START_PARAGRAPH_\nI hvert prestegjeld hadde sognepresten ansvar for \xc3\xa5 holde valgting som utpekte valgmenn. Sognepresten hadde ogs\xc3\xa5 ansvaret for \xc3\xa5 vite hvem som var kvalifisert for stemmerett. Hvert kj\xc3\xb8psted holdt valgting og oppnevnte \xc3\xa9n valgmann for hver femti stemmeberettigede. Hvert prestegjeld p\xc3\xa5 landet oppnevnte \xc3\xa9n valgmann for hvert p\xc3\xa5begynte 100 stemmeberettigede._NEWLINE_Valgmennene m\xc3\xb8ttes til valgmannsting. P\xc3\xa5 landet hadde hvert av de sytten amtene valgmannsting, og utpekte inntil fire av 67 stortingsrepresentanter. 5-14 valgmenn skulle velge \xc3\xa9n stortingsrepresentant, 15-24 skulle velge to, 25-34 valgte tre, flere enn 34 valgte fire._NEWLINE_Kj\xc3\xb8pstedene var oppdelt i 21 valgdistrikter. Disse valgdistriktene hadde \xc3\xa9n eller flere representanter, dels valgte flere kj\xc3\xb8psteder sammen \xc3\xa9n representant. En kj\xc3\xb8pstad med f\xc3\xa6rre enn 150 stemmeberettigede (Sarpsborg, Dr\xc3\xb8bak, Lillehammer, Brevik, Sandefjord, Grimstad, Molde, og Levanger) valgte tingmann sammen med n\xc3\xa6rmeste st\xc3\xb8rre kj\xc3\xb8pstad. 3-6 valgmenn i en kj\xc3\xb8pstadsvalgkrets hadde \xc3\xa9n representant, 7-12 hadde to, 11-14 hadde tre, flere enn 14 hadde fire._NEWLINE_Kvalifisert for stemmerett var menn over 25 \xc3\xa5r med eiendom av en viss st\xc3\xb8rrelse. I tillegg var embedsmenn og rettighetsmenn i Finnmark kvalifisert. For \xc3\xa5 v\xc3\xa6re stemmeberettiget m\xc3\xa5tte de i tillegg avlegge ed til grunnloven ved innf\xc3\xb8ring i manntall. Allmenn stemmerett for menn ble innf\xc3\xb8rt i 1898. Kvinner hadde ikke stemmerett._NEWLINE__NEWLINE_Brevik fikk status som kj\xc3\xb8pstad 23. juni 1845, men hadde ikke egen representant. Moss og Dr\xc3\xb8bak \xc3\xb8kte med \xc3\xa9n representant. Det samme gjorde Stavanger. Finnmarkens amt \xc3\xb8kte fra tre til fire representanter._NEWLINE_Den totale folkemengden var ansl\xc3\xa5tt til 1 360 550, 71 853 hadde stemmerett. Av disse stemte 35 258. 329 valgting i landdistriktene utpekte totalt 828 valgmenn. 29 valgting i byene utpekte totalt 158 valgmenn. Valgmannstingene ble holdt i perioden 7. juni 1847 til 30. september 1847.\n_START_SECTION_\nPolitikk\n_START_PARAGRAPH_\nDet 12. ordentlige storting fikk vedtatt \xc2\xabLov om Almueskolev\xc3\xa6senet i Ki\xc3\xb8bst\xc3\xa6derne\xc2\xbb, med krav til l\xc3\xa6rernes kompetanse.\n_START_SECTION_\nResultater\n_START_PARAGRAPH_\nValgmennene kunne stemme p\xc3\xa5 hver enkelt stortingsplass i sitt valgmannsting. Kandidatene m\xc3\xa5tte tilh\xc3\xb8re valgkretsen, og kunne ikke stemme p\xc3\xa5 seg selv.'